'Nismo napravili ništa, doslovno ništa!', ponovio je nekoliko puta Radimir Čačić, prvi potpredsjednik Vlade, govoreći o ulaganjima u energetski sektor u proteklih nekoliko godina. Smatra i da sad mnogi ne razumiju kolika je važnost energetike, a čak ni on sa svojih, našalio se, '100 - 120 kilograma ne uspijeva ih u to uvjeriti'. Posebno se osvrnuo na projekte Ombla i Plomin na kojima je, smatra, izgubljeno previše vremena

Hrvatska mora do 2020. uložiti u energetski sektor 15 milijardi eura, ali to neće ostvariti, upozorio je Čačić, ako snažno ne ubrza dinamiku investiranja. Od 2009. kad je HDZ-ova Vlada donijela energetsku strategiju do danas realizirano je manje od četiri milijarde eura investicija.